Chiar dacă ai achitat poprirea, noi putem să o ridicăm doar după ce organul de executare emite o adresa de sistare. Asta înseamnă că nu putem să luăm în considerare alte documente, cum ar fi extrasul de cont din altă bancă sau ordinul de plată. Doar în cazul în care plata pentru poprire a fost procesată din contul ING Bank, cu detaliile adresei de înființare a popririi, putem lua în cosiderare plata și desființa poprirea. Adresa de sistare a popririi trebuie să fie transmisă de organul de executare în atenția noastră, a ING Bank, și să fie depusă în original la oricare dintre locațiile noastre. Documentele depuse până în ora 16:00 și care îndeplinesc condițiile de mai sus, vor fi procesate în ziua respectivă. Cele depuse după ora 16:00, vor fi procesate în următoarea zi lucrătoare.